text: Hevur tú evnini og førleikarnar at kveikja áhugan hjá næmingunum, lærlingum og lesandi at læra? Kunnu tínir førleikar ríka undirvísaratoymið sum eina heild og menna samstarvið við starvsfelagarnar. So vóna vit, at tú bjóðar teg fram sum lærara á Glasi. Her hava vit Føroya størsta hóp av ungum, sum vilja læra og her sleppur tú at menna lestrarumhvørvið, lærugreinarnar og útbúgvingarnar.
text: #000000
text: Glasir er Føroya størsti undirvísingarstovnur við yvir 1.500 næmingum, lærlingum og lesandi og 250 starvsfólkum. Til skúlaárið 2023/2024 søkja vit nú – við fyrivarni fyri virksemi og játtan – eftir undirvísarum til gymnasialt miðnám, yrkisnám, serbreytina og hægri nám. Størv, vikariat ella tímar í meira enn 40 ymsum lærugreinum eru leys at søkja á Glasi. Størvini kunnu verða sett sum føst størv, ársvikariat ella tímalærarastørv. Niðanfyri kanst tú lesa meira um førleikakrøv, setanarviðurskifti, umsóknarfreist og hvussu tú kanst fáa meira at vita um størvini.
text: #000001
text: Á gymnasialum miðnámi (GM), yrkisnámi (YN) og hægri námi (HN) eru lærugreinarnar hesar:
text: #000002
text: Sum undirvísari á gymnasialum miðnámi skalt tú hava akademiskt kandidatprógv, master ella aðra hægri útbúgving, sum gevur førleikar at undirvísa í einari ella fleiri lærugreinum á miðnámsstigi.
text: #000003
text: Sum undirvísari á yrkisnámi skalt tú hava sveinabræv innan økið og/ella aðrar viðkomandi útbúgvingar og royndir. Í ávísum førum kann hægri útbúgving verða ein fyrimunur.
text: #000004
text: Sum undirvísari á serbreytini skalt tú hava námsfrøðiliga útbúgving – eitt nú læraraútbúgving, námsfrøðingaútbúgving ella aðra viðkomandi hægri útbúgving innan økið og hava hóskandi yrkisfakligar førleikar.
text: #000005
text: Sum undirvísari á hægri námi skalt tú hava viðkomadi hægri útbúgving. Tað kann verða ein fyrimunur at hava viðkomandi undirvísingarroyndir og arbeiðsroyndir. Harnæst eru førleikarkrøvini ymisk í ymsu lærugreinunum ella útbúgvingunum:
text: #000006
text: Byggifrøði: Útbúgving sum byggifrøðingur, handverkara bakgrund, hollan kunnleika til BPS og Revit.
  Innovatión og íverksetan: Viðkomandi hægri útbúgving og góð evni at arbeiða í tvørfakligum toymi.
  Marknaðarførðslubúskapur: Førleikar at undirvísa í vinnubúskapi, marknaðarførslu, samskifti og organisatión, og góð evni at arbeiða í tvørfakligum toymi.
  Framleiðslutøkni: Tøkniliga útbúgving, hollan kunnleika til Inventor og tøkniligar skipanir, góð evni at arbeiða í tvørfakligum toymi.
  Akademiútbúgvingin: Hægri útbúgving innan leiðslu og búskap.
text: #000007
text: Ynskir tú at vita meira um størv á hægri námi – eitt nú lærugreinar, útbúgvingar og undirvísingartíðir – ert tú vælkomin at seta teg í samband við Finn Jensen, dekan fyri hægri nám, á telefon 78 66 63 ella við telduposti, fje@glasir.fo.
text: #000008
text: Vit sóknast eftir dugnaligum lærarum, sum kunnu kveikja áhugan hjá næmingunum at læra. Sum lærari á Glasi er gott um tú:
text: #000009
text: ert framfýsin og kann geva íblástur at menna næmingarnar til samfelagið
  hevur hug og hegni at arbeiða við ungdómi
  ert framsíggin, torir at ganga nýggjar leiðir og trívist við broytingum
  kanst arbeiða sjálvstøðugt og hevur góð evnir at samstarva
  hevur góð evnir at skipa samstarv við ymiskar samfelagsbólkar
  hevur hug at menna eitt spennandi námsfrøðiligt umhvørvi
  hevur góðar telduførleikar og hegni at arbeiða við kunningartøkni
text: #000010
text: Tá mett verður um umsóknirnar, verður hugt at:
text: #000011
text: formligum førleikum innan fakøki, námsfrøði og didaktikk
  breiddini av undirvísingarførleikum og starvsroyndum
text: #000012
text: Størvini á gymnasialum miðnámi verða sett sambært sáttmála millum Yrkisfelagið Miðnám (YF) og Fíggjarmálaráðið. Størvini á yrkisnámi og á serbreytini verða sett sambært sáttmála millum Føroya Tekniska Lærarafelag (FTL) og Fíggjarmálaráðið. Størvini á hægri námi verða sett sambært sáttmála millum avvarandi fakfelag (eitt nú FTL og YF) og Fíggjarmálaráðið.
text: #000013
text: Umsóknir skulu skrivast í talgilda umsóknarskjalið á starv.glasir.fo. Hevur tú spurningar, ber til at seta teg í samband við ein av deildarleiðarunum við at senda teldupost til deildarleidarar@glasir.fo
text: #000014